pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 42 /2548

เรื่อง หลักเกณฑ์ในการจัดการกองทุนรวมหุ้นระยะยาว

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในข้อ 18(2) และ (6) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2547 เรื่อง หลักเกณฑ์ในการจัดการกองทุนรวมหุ้นระยะยาว ลงวันที่ 11 มิถุนายน พ.ศ. 2547 และให้ใช้ความต่อไปนี้แทน

 “ข้อ 2 ในการโอนย้ายการลงทุนในหน่วยลงทุนของกองทุนรวมหุ้นระยะยาวไปยังกองทุนรวมหุ้นระยะยาวอื่น บริษัทจัดการกองทุนรวมต้องโอนเงินลงทุนในหน่วยลงทุนพร้อมด้วยผลประโยชน์ทั้งหมดภายในห้าวันทําการนับแต่วันที่บริษัทได้รับคําสั่งจากผู้ถือหน่วยลงทุน หรือภายในห้าวันทําการเมื่อเกิดเหตุการณ์ตามข้อ 4 และผู้ถือหน่วยลงทุนได้แสดงเจตนาไว้ในใบจองซื้อหน่วยลงทุนหรือในใบคําสั่งซื้อหน่วยลงทุน” 

 ข้อ 2 ให้ยกเลิกความในวรรคหนึ่งของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2547 เรื่อง หลักเกณฑ์ในการจัดการกองทุนรวมหุ้นระยะยาว ลงวันที่ 11 มิถุนายน พ.ศ. 2547 และให้ใช้ความต่อไปนี้แทน

 “ข้อ 3 การจ่ายเงินปันผลของกองทุนรวมหุ้นระยะยาว จะจ่ายได้เมื่อกองทุนรวม

มีกําไรสะสมและจะต้องไม่ทําให้กองทุนรวมมีผลขาดทุนสะสมขึ้นในงวดบัญชีที่มีการจ่ายเงินปันผลนั้น”

ข้อ 3 ประกาศนี้ให้ใช้บังคับตั้งแต่วันที่ 21 ธันวาคม พ.ศ. 2548 เป็นต้นไป 

 ประกาศ ณ วันที่ 21 ธันวาคม พ.ศ. 2548

(นายธีระชัย ภูวนาถนรานุบาล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์

หมายเหตุ : เหตุผลในการออกประกาศฉบับนี้ คือ เพื่อให้เกิดความยืดหยุ่นในการจ่ายเงินปันผลให้กับผู้ถือหน่วยลงทุนของกองทุนรวมหุ้นระยะยาว และกําหนดหลักเกณฑ์การโอนย้ายหน่วยลงทุนไปยังกองทุนรวมหุ้นระยะยาวอื่นให้สอดคล้องกับหลักเกณฑ์ที่กรมสรรพากรกําหนดเกี่ยวกับการยกเว้นภาษีเงินได้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สบ. 33/2548

เรื่อง การลดอัตราค่าธรรมเนียมการยื่นแบบแสดงรายการข้อมูล

(ฉบับที่ 2)

 

 อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 มาตรา 35 มาตรา 36 มาตรา 39 มาตรา 45 มาตรา 48 และมาตรา 50 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 45/2545 เรื่อง การลดอัตราค่าธรรมเนียมการยื่นแบบแสดงรายการข้อมูล ลงวันที่ 12 ธันวาคม พ.ศ. 2545 

 ข้อ 2 ให้ลดอัตราค่าธรรมเนียมการยื่นแบบแสดงรายการข้อมูลการเสนอขายหลักทรัพย์ให้แก่บริษัทที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย หากในขณะที่ครบกําหนดชําระค่าธรรมเนียมต่อสํานักงาน บริษัทดังกล่าวได้รับการจัดอันดับการกํากับดูแลกิจการโดยมีคะแนนรวมตั้งแต่เจ็ดคะแนนขึ้นไปจากสถาบันจัดอันดับความน่าเชื่อถือที่คณะกรรมการ ก.ล.ต. กําหนด และมีการเปิดเผยอันดับการกํากับดูแลกิจการนั้นต่อสาธารณชน ทั้งนี้ ตามอัตราและหลักเกณฑ์ดังต่อไปนี้

 (1) ร้อยละห้าสิบของอัตราค่าธรรมเนียมครั้งแรกตามข้อ 6 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 เฉพาะการเสนอขายหลักทรัพย์ที่ออกใหม่ที่ได้รับอนุญาตตามประกาศคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดพิเศษสําหรับการขออนุญาตและการเสนอขายหลักทรัพย์ที่ออกใหม่

 (2) ร้อยละห้าสิบของอัตราค่าธรรมเนียมครั้งต่อไปตามข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ทั้งนี้ ผลการจัดอันดับการกํากับดูแลกิจการของบริษัทที่ได้รับในแต่ละปี สามารถนํามาใช้ลดหย่อนค่าธรรมเนียมในกรณีนี้ได้เพียงครั้งเดียว

 ข้อ 3 อัตราค่าธรรมเนียมที่ลดหย่อนตามประกาศนี้ให้มีผลใช้บังคับจนถึงวันที่ 31 ธันวาคม พ.ศ. 2549

 ประกาศ ณ วันที่ 15 พฤศจิกายน พ.ศ. 2548

 (นายธีระชัย ภูวนาถนรานุบาล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ.   45 /2544

เรื่อง   แบบคําขออนุญาตเสนอขายหุ้นกู้ที่ออกใหม่

และเอกสารหลักฐานประกอบคําขออนุญาต

                              

อาศัยอํานาจตามความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32 /2544 เรื่อง การขออนุญาตและการอนุญาตให้เสนอขายหุ้นกู้ที่ออกใหม่ ลงวันที่  19  ตุลาคม พ.ศ.  2544  สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้และในแบบท้ายประกาศนี้

               (1)  ให้นําบทนิยามตามความในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32 /2544  เรื่อง การขออนุญาตและการอนุญาตให้เสนอขายหุ้นกู้ที่ออกใหม่ ลงวันที่  19  ตุลาคม พ.ศ.  2544  มาใช้บังคับกับประกาศนี้และแบบท้ายประกาศนี้

              (2)  “ประกาศที่ กจ. 32 /2544”  หมายความว่า   ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32 /2544 เรื่อง การขออนุญาตและการอนุญาตให้เสนอขายหุ้นกู้ที่ออกใหม่ ลงวันที่  19  ตุลาคม พ.ศ.  2544


ข้อ ๒ ให้บริษัทที่ประสงค์จะขออนุญาตเสนอขายหุ้นกู้ที่ออกใหม่ตามหมวด 2 แห่งประกาศที่ กจ. 32 /2544  ยื่นคําขออนุญาตตามแบบ 35-2-1 ท้ายประกาศนี้ พร้อมด้วยเอกสารหลักฐานดังต่อไปนี้ จํานวนสองชุด พร้อมทั้งชําระค่าธรรมเนียมในวันยื่นคําขอ

               (1)   สําเนาหนังสือรับรองกระทรวงพาณิชย์

               (2)   สําเนาสัญญาให้บุคคลอื่นมีอํานาจเด็ดขาดในการบริหารงาน (ถ้ามี)

               (3)  หนังสือรับรองจากบริษัทแสดงการรับทราบภาระหน้าที่ความรับผิดชอบของบริษัทตามพระราชบัญญัติหลักทรัพย์และตลาดหลักทรัพย์ พ.ศ. 2535 ภายหลังการเสนอขายหลักทรัพย์ (กรณีผู้ขออนุญาตมิใช่บริษัทจดทะเบียน)


ข้อ ๓ เมื่อผู้ได้รับอนุญาตจากสํานักงานตามหมวด 2 แห่งประกาศที่ กจ. 32 /2544 ประสงค์จะเสนอขายหุ้นกู้ในแต่ละครั้ง ให้ผู้ได้รับอนุญาตยื่นเอกสารหลักฐานที่เกี่ยวกับหุ้นกู้ที่จะเสนอขายในครั้งนั้นตามแบบ 35-2-1 (ก) ท้ายประกาศนี้ ต่อสํานักงานเพื่อให้การอนุญาตมีผลสมบูรณ์ 


ข้อ ๔ ให้บริษัทที่ประสงค์จะขออนุญาตเสนอขายหุ้นกู้ที่ออกใหม่ตามหมวด 3 แห่งประกาศที่ กจ. 32  /2544  ยื่นคําขออนุญาตตามแบบ 35-2-2 ท้ายประกาศนี้ พร้อมด้วยเอกสารหลักฐาน ดังต่อไปนี้ จํานวนสองชุด พร้อมทั้งชําระค่าธรรมเนียมในวันยื่นคําขอ 

               (1)  สําเนาหนังสือรับรองกระทรวงพาณิชย์

               (2) สําเนาสัญญาให้บุคคลอื่นมีอํานาจเด็ดขาดในการบริหารงาน (ถ้ามี)

ในกรณีที่การยื่นคําขออนุญาตตามหมวด 3 แห่งประกาศที่ กจ. 32 /2544 จะกระทําได้ก็ต่อเมื่อได้รับการผ่อนผันจากสํานักงานตามนัยของข้อ 6 วรรคสอง (4) แห่งประกาศที่ กจ. 32 /2544  ให้ผู้ขออนุญาตยื่นเอกสารแสดงข้อมูลประกอบการขอผ่อนผันพร้อมกับการยื่นคําขออนุญาตตามวรรคหนึ่งด้วย


ข้อ ๕ ประกาศนี้ให้มีผลใช้บังคับตั้งแต่วันที่ 22  ตุลาคม  พ.ศ.  2544 เป็นต้นไป


ผู้มีอํานาจลงนาม - ประกาศ ณ วันที่  22 ตุลาคม  พ.ศ.  2544

 

 

 

                                                             (นายประสาร  ไตรรัตน์วรกุล)

                                                                            เลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 42/2545

เรื่อง แบบคําขออนุญาตเสนอขายหุ้นกู้ที่ออกใหม่

และเอกสารหลักฐานประกอบคําขออนุญาต

(ฉบับที่ 2)

 อาศัยอํานาจตามความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32/2544 เรื่อง การขออนุญาตและการอนุญาตให้เสนอขายหุ้นกู้ที่ออกใหม่ ลงวันที่ 19 ตุลาคม พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์

ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 3 และข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 45/2544 เรื่อง แบบคําขออนุญาตเสนอขายหุ้นกู้ที่ออกใหม่และเอกสารหลักฐานประกอบคําขออนุญาต ลงวันที่ 22 ตุลาคม พ.ศ. 2544 และให้ใช้ความต่อไปนี้แทน

 “ข้อ 3 เมื่อผู้ได้รับอนุญาตจากสํานักงานตามหมวด 2 การขออนุญาตและการอนุญาตเสนอขายหุ้นกู้ในกรณีทั่วไป แห่งประกาศที่ กจ. 32/2544 ประสงค์จะเสนอขายหุ้นกู้ที่ออกใหม่ตามหมวด 2 การขออนุญาตและการอนุญาตเสนอขายหุ้นกู้ในกรณีทั่วไป หรือหมวด 2 การขออนุญาตและการอนุญาตเสนอขายหุ้นกู้ในกรณีทั่วไป ประกอบหมวด 4 หลักเกณฑ์และเงื่อนไขเพิ่มเติมสําหรับการเสนอขายหุ้นกู้แปลงสภาพและหุ้นรองรับ แล้วแต่กรณี ในแต่ละครั้ง ให้ผู้รับอนุญาตยื่นเอกสารหลักฐานที่เกี่ยวกับหุ้นกู้ที่จะเสนอขายในครั้งนั้นพร้อมแบบ 35-2-1 (ก) ท้ายประกาศนี้ ต่อสํานักงานเพื่อให้การอนุญาตมีผลสมบูรณ์

ข้อ 4 ให้บริษัทที่ประสงค์จะขออนุญาตเสนอขายหุ้นกู้ที่ออกใหม่ตามหมวด 3 การขออนุญาตและการอนุญาตเสนอขายหุ้นกู้ที่ได้รับยกเว้นตามข้อ 6 วรรคสอง หรือหมวด 3 การขออนุญาตและการอนุญาตเสนอขายหุ้นกู้ที่ได้รับยกเว้นตามข้อ 6 วรรคสอง ประกอบหมวด 4 หลักเกณฑ์และเงื่อนไขเพิ่มเติมสําหรับการเสนอขายหุ้นกู้แปลงสภาพและหุ้นรองรับ แห่งประกาศที่ กจ. 32/2544 ยื่นคําขออนุญาตตามแบบ 35-2-2 ท้ายประกาศนี้ พร้อมด้วยเอกสารหลักฐานที่เกี่ยวกับหุ้นกู้ที่จะขออนุญาต และเอกสารหลักฐานดังต่อไปนี้ จํานวนหนึ่งชุด พร้อมทั้งชําระค่าธรรมเนียมในวันยื่นคําขอ

1. สําเนาหนังสือรับรองกระทรวงพาณิชย์
2. สําเนาสัญญาให้บุคคลอื่นมีอํานาจเด็ดขาดในการบริหารงาน (ถ้ามี)

ในกรณีที่การยื่นคําขออนุญาตตามวรรคหนึ่ง จะกระทําได้ก็ต่อเมื่อได้รับการผ่อนผันจากสํานักงานตามนัยข้อ 6 วรรคสอง (4) แห่งประกาศที่ กจ. 32/2544 ให้ผู้ขออนุญาตยื่นเอกสารแสดงข้อมูลประกอบการขอผ่อนผันพร้อมกับการยื่นคําขออนุญาตด้วย”

 ข้อ 2 ให้ยกเลิกแบบ 35-2-1 (ก) และแบบ 35-2-2 ท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 45/2544 เรื่อง แบบคําขออนุญาตเสนอขายหุ้นกู้ที่ออกใหม่และเอกสารหลักฐานประกอบคําขออนุญาต ลงวันที่ 22 ตุลาคม พ.ศ. 2544 และให้ใช้แบบ 35-2-1 (ก) และแบบ 35-2-2 ท้ายประกาศนี้แทน

 ข้อ 3 ประกาศนี้ให้มีผลใช้บังคับตั้งแต่วันที่ 16 พฤศจิกายน 2545 เป็นต้นไป

 ประกาศ ณ วันที่ 13 พฤศจิกายน พ.ศ. 2545

 (นายประสาร ไตรรัตน์วรกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 27/2548

เรื่อง แบบคําขออนุญาตเสนอขายหุ้นกู้ที่ออกใหม่

และเอกสารหลักฐานประกอบคําขออนุญาต

(ฉบับที่ 3)

 

 อาศัยอํานาจตามความในข้อ 35/7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32 /2544 เรื่อง การขออนุญาตและการอนุญาตให้เสนอขายหุ้นกู้ที่ออกใหม่ลงวันที่ 19 ตุลาคม พ.ศ. 2544 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 40/2548 เรื่อง การขออนุญาตและการอนุญาตให้เสนอขายหุ้นกู้ที่ออกใหม่ (ฉบับที่ 7) ลงวันที่ 12 ตุลาคม พ.ศ. 2548 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

ข้อ 1 ให้เพิ่มความต่อไปนี้เป็นข้อ 4/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 45/2544 เรื่อง แบบคําขออนุญาตเสนอขายหุ้นกู้ที่ออกใหม่และเอกสารหลักฐานประกอบคําขออนุญาต ลงวันที่ 22 ตุลาคม พ.ศ. 2544 

“ข้อ 4/1 ในกรณีเป็นการเสนอขายหุ้นกู้ที่ออกใหม่ตามโครงการ ตามหมวด 5 แห่งประกาศที่ กจ. 32 /2544 ให้บุคคลที่จะเสนอโครงการเพื่อขออนุมัติจากสํานักงานและบริษัทที่จะเป็นนิติบุคคลเฉพาะกิจยื่นคําขออนุมัติโครงการและคําขออนุญาตเสนอขายหุ้นกู้ที่ออกใหม่มาพร้อมกันตามแบบ 35-2-3 ท้ายประกาศนี้ พร้อมด้วยเอกสารหลักฐานตามแบบดังกล่าว จํานวนสองชุด พร้อมทั้งชําระค่าธรรมเนียมในวันยื่นคําขอ” 

 ข้อ 2 ให้เพิ่มแบบคําขออนุมัติโครงการแปลงสินทรัพย์เป็นหลักทรัพย์และแบบคําขออนุญาตเสนอขายหุ้นกู้ที่ออกใหม่ตามโครงการแปลงสินทรัพย์เป็นหลักทรัพย์ (แบบ 35-2-3) ท้ายประกาศนี้ เป็นแบบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 45/2544 เรื่อง แบบคําขออนุญาตเสนอขายหุ้นกู้ที่ออกใหม่และเอกสารหลักฐานประกอบคําขออนุญาต ลงวันที่ 22 ตุลาคม พ.ศ. 2544 

 

ข้อ 3 ประกาศนี้ให้มีผลใช้บังคับตั้งแต่วันที่ 1 พฤศจิกายน พ.ศ. 2548 เป็นต้นไป

######  ประกาศ ณ วันที่ 31 ตุลาคม พ.ศ. 2548

(นายธีระชัย ภูวนาถนรานุบาล)

 เลขาธิการ

######  สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข. 42/2547

เรื่อง หลักเกณฑ์ในการขึ้นทะเบียนเจ้าหน้าที่การตลาด

(ฉบับที่ 6)

 อาศัยอํานาจตามความในข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่องหลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 ข้อ 16 วรรคหนึ่ง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2545 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 5) ลงวันที่ 9 กรกฎาคม พ.ศ. 2545 และข้อ 2 และข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 61/2543 เรื่อง หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ ลงวันที่ 23 พฤศจิกายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความใน (13) ของข้อ 14 วรรคหนึ่ง แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 11/2547 เรื่อง หลักเกณฑ์ในการขึ้นทะเบียนเจ้าหน้าที่การตลาด (ฉบับที่ 5) ลงวันที่ 11 กุมภาพันธ์ พ.ศ. 2547 และให้ใช้ความต่อไปนี้แทน

 “(13) ตัดสินใจซื้อขายหลักทรัพย์แทนลูกค้า หรือกระทําการเบิกถอน โอนย้าย หรือจัดการทรัพย์สินของลูกค้า โดยได้รับหรือไม่ได้รับความยินยอมจากลูกค้า”

 ข้อ 2 ให้เพิ่มความต่อไปนี้เป็น (16) ของข้อ 14 วรรคหนึ่ง แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 

 

- 2 -

“(16) สนับสนุนหรือร่วมมือกับลูกค้าให้มีการซื้อขายหลักทรัพย์ที่ไม่เหมาะสมกับฐานะการเงิน ความสามารถในการชําระหนี้ หรือข้อจํากัดในการลงทุนของลูกค้า ซึ่งรวมถึงการให้ลูกค้ากู้ยืมเงินเพื่อชําระค่าซื้อหลักทรัพย์ การชําระค่าซื้อหลักทรัพย์แทนลูกค้า และการสนับสนุนทางด้านการเงินเพื่อการซื้อหลักทรัพย์”

ข้อ 3 ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2547 เป็นต้นไป

ประกาศ ณ วันที่ 10 พฤศจิกายน พ.ศ. 2547

 (นายธีระชัย ภูวนาถนรานุบาล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

 ที่ สข. 41/2547

เรื่อง การจัดให้มีและการให้ความเห็นชอบนักวิเคราะห์การลงทุนในหลักทรัพย์

และมาตรฐานการปฏิบัติงาน

 (ฉบับที่ 2)

 

 อาศัยอํานาจตามความในข้อ 12/1 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กข. 19/2547 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ (ฉบับที่ 5) ลงวันที่ 16 เมษายน พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความในวรรคสามของข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 25/2547 เรื่อง การจัดให้มีและการให้ความเห็นชอบนักวิเคราะห์การลงทุนในหลักทรัพย์และมาตรฐานการปฏิบัติงาน ลงวันที่ 22 มิถุนายน พ.ศ. 2547 และให้ใช้ความต่อไปนี้แทน

 “ความในวรรคหนึ่งไม่ใช้บังคับกับนักวิเคราะห์การลงทุนในหลักทรัพย์ที่มีคุณสมบัติตามข้อ 6 (3) และ (4)”

 ข้อ 2 ให้ยกเลิกความใน (1) ของข้อ 15 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 25/2547 เรื่อง การจัดให้มีและการให้ความเห็นชอบนักวิเคราะหการลงทุนในหลักทรัพย์และมาตรฐานการปฏิบัติงาน ลงวันที่ 22 มิถุนายน พ.ศ. 2547 และให้ใช้ความต่อไปนี้แทน

 “(1) เป็นผู้มีประสบการณ์การทํางานกับบริษัทหลักทรัพย์ทางด้านการวิเคราะห์การลงทุนในหลักทรัพย์หรือการวิเคราะห์เกี่ยวกับภาวะเศรษฐกิจและอุตสาหกรรมมาแล้วไม่น้อยกว่าสองปี โดยประสบการณ์การทํางานดังกล่าวต้องอยู่ภายในช่วงระยะเวลาห้าปีย้อนหลังนับแต่วันยื่นคําขอ

- 2 -

ทั้งนี้ ให้รวมถึงผู้มีประสบการณ์การทํางานดังกล่าวกับบริษัทหลักทรัพย์ที่จัดตั้งขึ้นตามกฎหมายต่างประเทศซึ่งเป็นหรือเคยเป็นบริษัทในกลุ่มเดียวกันกับบริษัทหลักทรัพย์ด้วย”

ข้อ 3 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2547 เป็นต้นไป

 ประกาศ ณ วันที่ 28 ตุลาคม พ.ศ. 2547

 (นายประสงค์ วินัยแพทย์)

 รองเลขาธิการ

 รักษาการแทนเลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศอธิบดีกรมสรรพากร

เกี่ยวกับภาษีเงินได้ (ฉบับที่ 120) เรื่อง กําหนดแบบเกี่ยวกับภาษีเงินได้บุคคลธรรมดา

----------------------------------------------------

อาศัยอํานาจตามความในมาตรา 56 และมาตรา 56 ทวิ แห่งประมวลรัษฎากร อธิบดีกรมสรรพากรจึงกําหนดแบบเกี่ยวกับภาษีเงินได้บุคคลธรรมดาเพื่อใช้ยื่นรายการต่อ เจ้าพนักงานประเมินตามประมวลรัษฎากร ดังต่อไปนี้


ข้อ ๑ ให้เพิ่มความต่อไปนี้เป็น (5) ของข้อ 2 ของประกาศอธิบดีกรมสรรพากร เกี่ยวกับภาษีเงินได้ (ฉบับที่ 28) เรื่อง กําหนดแบบเกี่ยวกับภาษีเงินได้บุคคลธรรมดา ลงวันที่ 20 เมษายน พ.ศ. 2531 ซึ่งแก้ไขเพิ่มเติมโดยประกาศอธิบดีกรมสรรพากร เกี่ยวกับภาษีเงินได้ (ฉบับที่ 57) เรื่อง กําหนดแบบเกี่ยวกับภาษีเงินได้บุคคลธรรมดา ลงวันที่ 22 พฤศจิกายน พ.ศ. 2538 ดังนี้

“(5) แบบ ภ.ง.ด. 95 แบบแสดงรายการภาษีเงินได้บุคคลธรรมดา สําหรับคนต่างด้าวผู้มีเงินได้จากการจ้างแรงงานของสํานักงานปฏิบัติการภูมิภาค”


ข้อ ๒ ประกาศนี้ให้ใช้บังคับสําหรับการยื่นรายการตั้งแต่วันที่ 1 มกราคม พ.ศ. 2546 เป็นต้นไป


ผู้มีอํานาจลงนาม - ประกาศ ณ วันที่ 9 ธันวาคม พ.ศ. 2545

 

นายศุภรัตน์ ควัฒน์กุล

อธิบดีกรมสรรพากร
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข. 3/2546

เรื่อง การให้ความเห็นชอบผู้ทําหน้าที่ขายหรือรับซื้อคืนหน่วยลงทุน

หรือเป็นตัวแทนสนับสนุน

(ฉบับที่ 2)

อาศัยอํานาจตามความในข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 3/2544 เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุนและการตั้งตัวแทนสนับสนุน ลงวันที่ 2 กุมภาพันธ์ พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

ข้อ 1 ให้ยกเลิกความใน (ข) ของ (1) ในข้อ 13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 49/2544 เรื่อง การให้ความเห็นชอบผู้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุน ลงวันที่ 24 ตุลาคม พ.ศ. 2544 และให้ใช้ความต่อไปนี้แทน

“(ข) มีประสบการณ์ไม่น้อยกว่าสองปีในการทํางานที่เกี่ยวข้องกับตลาดเงินหรือตลาดทุน การให้คําแนะนําหรือการวางแผนเกี่ยวกับการลงทุนในหลักทรัพย์หรือธุรกิจประกันชีวิต และ”

ข้อ 2 นับแต่วันที่ประกาศนี้มีผลใช้บังคับจนถึงวันที่ 30 พฤษภาคม พ.ศ. 2546 สํานักงานจะไม่นําระยะเวลาที่ผ่านการทดสอบความรู้มาแล้วไม่เกินหนึ่งปีตามที่กําหนดในข้อ 13 (2) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 49/2544 เรื่อง การให้ความเห็นชอบผู้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุน ลงวันที่ 24 ตุลาคม พ.ศ. 2544 มาใช้บังคับในการพิจารณาให้ความเห็นชอบแก่ผู้ยื่นคําขอรับความเห็นชอบตามประกาศดังกล่าว 

ข้อ 3 ประกาศนี้ให้ใช้บังคับตั้งแต่วันที่ 16 มีนาคม พ.ศ. 2546 เป็นต้นไป

 ประกาศ ณ วันที่ 10 มีนาคม พ.ศ. 2546

 (นายประสาร ไตรรัตน์วรกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศอธิบดีกรมสรรพากร

เกี่ยวกับภาษีเงินได้ (ฉบับที่ 119)

เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับเงินได้เท่าที่ได้จ่ายเป็นค่าซื้อหน่วยลงทุนในกองทุนรวมเพื่อการเลี้ยงชีพ และการถือหน่วยลงทุนในกองทุนรวมเพื่อการเลี้ยงชีพ

---------------------------------------------------

อาศัยอํานาจตามความในข้อ 2(55) ของกฎกระทรวง ฉบับที่ 126 (พ.ศ.2509) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวง ฉบับที่ 228 (พ.ศ.2544) ออกตามความในประมวลรัษฎากร ว่าด้วยการยกเว้นรัษฎากร อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับเงินได้เท่าที่ได้จ่ายเป็น ค่าซื้อหน่วยลงทุนในกองทุนรวมเพื่อการเลี้ยงชีพ และการถือหน่วยลงทุนในกองทุนรวมเพื่อการ เลี้ยงชีพ ดังต่อไปนี้


ข้อ ๑ ให้เพิ่มความต่อไปนี้เป็นข้อ 8/1 ของประกาศอธิบดีกรมสรรพากร เกี่ยวกับภาษีเงินได้ (ฉบับที่ 90) เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ สําหรับเงินได้เท่าที่ได้จ่ายเป็นค่าซื้อหน่วยลงทุนในกองทุนรวมเพื่อการเลี้ยงชีพ และการถือหน่วย ลงทุนในกองทุนรวมเพื่อการเลี้ยงชีพ ลงวันที่ 12 มีนาคม พ.ศ.2544 ซึ่งแก้ไขเพิ่มเติมโดยประกาศอธิบดีกรมสรรพากร เกี่ยวกับภาษีเงินได้ (ฉบับที่ 93) เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับเงินได้เท่าที่ได้จ่ายเป็นค่าซื้อหน่วยลงทุนในกองทุนรวมเพื่อการเลี้ยงชีพ และการถือหน่วยลงทุนในกองทุนรวมเพื่อการเลี้ยงชีพ ลงวันที่ 19 มิถุนายน พ.ศ.2544

"ข้อ 8/1 การได้รับยกเว้นภาษีเงินได้ตามประกาศนี้ ให้ผู้มีเงินได้นําเงินได้ที่ได้รับยกเว้นภาษีไปคํานวณหักจากเงินได้พึงประเมินตามมาตรา 40 แห่งประมวลรัษฎากร เมื่อได้หักตามมาตรา 42 ทวิ ถึงมาตรา 46 แห่งประมวลรัษฎากรแล้ว"


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ.2545 เป็นต้นไป


ผู้มีอํานาจลงนาม - ประกาศ ณ วันที่ 28 ตุลาคม พ.ศ. 2545

 

ศุภรัตน์ ควัฒน์กุล

(นายศุภรัตน์ ควัฒน์กุล)

อธิบดีกรมสรรพากร
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 18/2546

เรื่อง การกําหนดอัตราส่วนการลงทุนของกองทุนรวมตลาดเงิน

(ฉบับที่ 2)

 อาศัยอํานาจตามความในมาตรา 126(4) แห่งพระราชบัญญัติหลักทรัพย์และ ตลาดหลักทรัพย์ พ.ศ. 2535 และข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 27/2544 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมตลาดเงิน ลงวันที่ 14 กันยายน พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนด ไว้ดังต่อไปนี้

 ข้อ 1 ให้เพิ่มความต่อไปนี้เป็น (6) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 18/2545 เรื่อง การกําหนดอัตราส่วนการลงทุนของกองทุนรวมตลาดเงิน ลงวันที่ 14 มีนาคม พ.ศ. 2545 

 “(6) พันธบัตรหรือตราสารแห่งหนี้ที่ได้รับการจัดอันดับความน่าเชื่อถือในสี่อันดับแรก (category) จากสถาบันจัดอันดับความน่าเชื่อถือที่ได้รับการยอมรับจากสํานักงาน ซึ่งรัฐวิสาหกิจตามกฎหมายต่างประเทศ รัฐบาลต่างประเทศ หรือองค์การระหว่างประเทศ เป็นผู้ออกหรือผู้ค้ําประกัน”

 ข้อ 2 ประกาศนี้ให้ใช้บังคับตั้งแต่วันที่ 8 สิงหาคม พ.ศ. 2546 เป็นต้นไป

 ประกาศ ณ วันที่ 8 สิงหาคม พ.ศ. 2546 

 (นายประสาร ไตรรัตน์วรกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 22/2542

   เรื่อง  การกําหนดประเภทหลักทรัพย์หรือทรัพย์สินอื่นหรือการหา  
ดอกผลโดยวิธีอื่นที่บริษัทจัดการสามารถลงทุนเพื่อเป็นทรัพย์สิน  
ของกองทุนรวมได้เพิ่มเติม

                                              

          อาศัยอํานาจตามความในข้อ 12(5) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

          "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม

          "กองทุนรวม" หมายความว่า กองทุนประเภทไม่รับซื้อคืนหน่วยลงทุน และกองทุนรวมประเภทรับซื้อคืนหน่วยลงทุน ที่จัดตั้งและจัดการโดยบริษัทจัดการ


ข้อ ๒ ในการจัดการกองทุนรวม ให้บริษัทจัดการลงทุนในหรือมีไว้ซึ่งสิทธิเรียกร้องตามสัญญาชําระเงินที่ธนาคารไทยธนาคาร จํากัด (มหาชน) ออกให้แก่ผู้ถือหุ้นกู้ของบริษัทเงินทุนและบริษัทเงินทุนหลักทรัพย์ซึ่งรวมกิจการกับธนาคารสหธนาคาร จํากัด (มหาชน) ตามโครงการรวมกิจการระหว่างธนาคารสหธนาคาร จํากัด (มหาชน) บริษัทเงินทุนหลักทรัพย์กรุงไทยธนกิจ จํากัด (มหาชน) และบริษัทเงินทุน 12 บริษัท ได้


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ  ณ วันที่    8   ตุลาคม    พ.ศ. 2542

 

 

(นายปกรณ์  มาลากุล ณ อยุธยา)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์